Ministerstvo spravodlivosti Slovenskej republiky (ďalej len „ministerstvo“) v zmysle zákona č. 302/2016 Z. z. o poskytovaní dotácií v pôsobnosti Ministerstva spravodlivosti Slovenskej republiky a o zmene a doplnení zákona č. 545/2010 Z. z. o poskytovaní dotácií v pôsobnosti Ministerstva zahraničných vecí a Slovenskej republiky a o zmene a doplnení zákona č. 617/2007 Z. z. o oficiálnej rozvojovej pomoci a doplnení zákona č. 575/2001 Z. z. o organizácii činnosti vlády a organizácii ústrednej štátnej správa v znení neskorších predpisov v znení zákona 287/2012 Z. z. (ďalej aj „zákon o poskytovaní dotácii“) a v zmysle vyhlášky č. 322/2016 Ministerstva spravodlivosti Slovenskej republiky o zložení, rozhodovaní, organizácii práce a postupe komisie pri vyhodnocovaní žiadostí o poskytnutie dotácie a o kritériách pre vyhodnocovanie žiadostí o poskytnutie dotácie ( ďalej len „ vyhláška „ )

## vyhlasuje

V Ý Z V U

na predkladanie žiadostí o poskytnutie dotácie na rok 2025 v zmysle § 2 písm. a) zákona o poskytovaní dotácii

**na presadzovanie, podporu a ochranu ľudských práv a slobôd a na predchádzanie všetkým formám diskriminácie, rasizmu, xenofóbie, antisemitizmu a  ostatným prejavom intolerancie**

# Termín, do ktorého možno predložiť žiadosť

## Elektronický formulár žiadosti bude sprístupnený žiadateľom a to v čase odo dňa vyhlásenia výzvy až do 19. februára 2025.

# Účel poskytnutia dotácie

2.1 Účel dotácie je predmetom úpravy § 3 ods. 1 zákona o poskytovaní dotácií.

Dotáciu podľa § 3 ods. 1 možno poskytnúť na:

a) posilnenie efektívnosti vymáhateľnosti ľudských práv a slobôd,

b) podporu aktívnej občianskej spoločnosti,

c) podporu uplatňovania zásady rovnakého zaobchádzania,

d) podporu výchovy a vzdelávania detí a mládeže,

e) podporu vzdelávania a školenia,

f) zvyšovanie informovanosti verejnosti a vzdelávanie profesijných skupín,

g) poradenskú činnosť, monitorovaciu činnosť a bezplatnú právnu pomoc,

h) analytickú, expertnú a edičnú činnosť,

i) podporu spolupráce a partnerstva organizácií a inštitúcií vykonávajúcich činnosť v oblasti ľudských práv a slobôd,

j) zaobstaranie publikácií, učebných materiálov a pomôcok v oblasti ľudských práv a slobôd,

k) výdavky neziskových organizácií a inštitúcií vykonávajúcich činnosť v oblasti ľudských práv a slobôd a predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie,

l) podporu spoločensko-vedných aktivít v oblasti ľudských práv a slobôd a predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie,

m) zlepšenie kvality života znevýhodnených skupín obyvateľstva.

**Prioritne budú podporované projekty zamerané na predchádzanie všetkým formám extrémizmu a radikalizmu.**

2.2 Dotáciu nemožno poskytnúť na:

a) úhradu záväzkov z predchádzajúcich rozpočtových rokov,

b) refundáciu výdavkov uhradených v predchádzajúcich rozpočtových rokoch,

c) úhradu výdavkov na správu žiadateľa,

d) výdavky nezahrnuté do rozpočtu projektu,

e) činnosť, na ktorú má žiadateľ podľa osobitného predpisu poskytnuté prostriedky z verejného rozpočtu.

2.3 Dotáciu nemožno poskytnúť ani použiť na splácanie úverov, pôžičiek a úrokov z prijatých úverov a pôžičiek.[[1]](#footnote-1)

# Formulár žiadosti

3.1 Vzor formulára žiadosti o poskytnutie dotácie sa nachádza v elektronickom dotačnom systéme na webovom sídle ministerstva http://www.justice.gov.sk/sluzby/dotacie-na-podporu-ludskych-prav/.

3.2 Žiadateľ vyplní formulár žiadosti prostredníctvom elektronického dotačného systému na stránke [https://justice.egrant.sk.](https://justice.egrant.sk/) O dotáciu pre aktuálny rok je možné požiadať v programe „Dotácie ĽP 2025 “. Je potrebné, aby ste po prihlásení zvolili tento program pre ďalšie kroky.

3.3 Žiadosť sa ministerstvu predkladá **písomne**, v termíne určenom vo výzve na predkladanie žiadostí.

Vytlačenú, opečiatkovanú a podpísanú žiadosť, ktorá bola podaná v elektronickom dotačnom systéme žiadateľ predkladá v jednom listinnom origináli na adresu:

**Ministerstvo spravodlivosti SR**

**odbor ľudských práv**

**Račianska 71**

**813 11 Bratislava**

# Definícia oprávnených subjektov

# 4.1 Dotáciu možno poskytnúť žiadateľovi, ktorým je:

# a) obec,

# b) vyšší územný celok,

# c) občianske združenie so sídlom na území Slovenskej republiky,

# d) nadácia so sídlom na území Slovenskej republiky,

# e) záujmové združenie právnických osôb so sídlom na území Slovenskej republiky, ktoré je právnickou osobou,

# f) nezisková organizácia poskytujúca všeobecne prospešné služby so sídlom na území Slovenskej republiky,

# g) neinvestičný fond so sídlom na území Slovenskej republiky,

# h) registrovaná cirkev alebo náboženská spoločnosť so sídlom na území Slovenskej republiky,

# i) právnická osoba so sídlom na území Slovenskej republiky, ktorá odvodzuje svoju právnu subjektivitu od registrovanej cirkvi alebo náboženskej spoločnosti,

# j) právnická osoba zriadená osobitným predpisom,

# k) medzinárodná organizácia registrovaná na území Slovenskej republiky,

# l) rozpočtová organizácia alebo príspevková organizácia, ktorej zriaďovateľom je vyšší územný celok alebo obec,

# m) fyzická osoba, ktorá je občanom Slovenskej republiky, má trvalý pobyt na území Slovenskej republiky a dovŕšila vek 18 rokov,

# n) podnikateľ s miestom podnikania alebo sídlom podnikania na území Slovenskej republiky,

# o) verejná výskumná inštitúcia.

4.2 Dotáciu možno poskytnúť žiadateľovi, ak:

a) má vysporiadané finančné vzťahy so štátnym rozpočtom,

b) nie je voči nemu vedené konkurzné konanie, nie je v konkurze, v reštrukturalizácii a nebol proti nemu zamietnutý návrh na vyhlásenie konkurzu pre nedostatok majetku,

c) nie je voči nemu vedený výkon rozhodnutia,

d) mu nebola v predchádzajúcich troch rokoch uložená pokuta za porušenie zákazu nelegálneho zamestnávania podľa osobitného predpisu,

e) nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov,

f) nemá právoplatne uložený trest zákazu prijímať dotácie alebo subvencie,

g) nemá právoplatne uložený trest zákazu prijímať pomoc a podporu poskytovanú z fondov Európskej únie,

h) je zapísaný v registri partnerov verejného sektora, ak ide o žiadateľa, ktorý má povinnosť zapisovať sa do registra partnerov verejného sektora,

i) má vysporiadané finančné vzťahy s rozpočtami obcí a vyšších územných celkov,

j) nežiada dotáciu na ten istý projekt aj od iného subjektu alebo mu na tento projekt nebola poskytnutá dotácia od iného subjektu.

4. 3 Žiadateľ preukazuje splnenie podmienok :

a) čestným vyhlásením žiadateľa, že má vysporiadané finančné vzťahy so štátnym rozpočtom,

b) čestným vyhlásením žiadateľa, že voči nemu nie je vedený výkon rozhodnutia.

4.4 Dotáciu možno poskytnúť žiadateľovi, ktorý preukáže, že má na financovanie projektu, na ktorý dotáciu požaduje, zabezpečené spolufinancovanie z vlastných zdrojov najmenej vo výške 5 % z celkového rozpočtu projektu. Ak nie je dotácia poskytnutá v požadovanej výške, spolufinancovanie z vlastných zdrojov sa môže znížiť úmerne k výške poskytnutej dotácie.

# Najvyššia a najnižšia výška jednej dotácie

5.1 Najnižšia možná výška jednej žiadosti o poskytnutie dotácie a najnižšia výška poskytnutej dotácie je 5.000 eur a najvyššia možná výška jednej žiadosti o poskytnutie dotácie, a maximálna výška poskytnutej dotácie je 50.000 eur.

5. 2 Objem predpokladaných disponibilných finančných prostriedkov na účely tejto výzvy je 769.500,- eur.

# Kritériá výberu a spôsob vyhodnocovania žiadostí

6.1 Jednotlivé žiadosti o dotáciu **vyhodnocuje komisia** na vyhodnocovanie žiadostí o poskytnutie dotácie (ďalej len „komisia“) podľa § 5a vyhlášky č. 322/2016 Z. z. vyhláška Ministerstva spravodlivosti Slovenskej republiky o zložení, rozhodovaní, organizácii práce a postupe komisie pri vyhodnocovaní žiadostí o poskytnutie dotácie a o kritériách pre vyhodnocovanie žiadostí o poskytnutie dotácie a § 6 zákona č. zákona č. 302/2016 Z. z. o poskytovaní dotácií v pôsobnosti Ministerstva spravodlivosti Slovenskej republiky a o zmene a doplnení zákona č. 545/2010 Z. z. o poskytovaní dotácií v pôsobnosti Ministerstva zahraničných vecí a Slovenskej republiky a o zmene a doplnení zákona č. 617/2007 Z. z. o oficiálnej rozvojovej pomoci a doplnení zákona č. 575/2001 Z. z. o organizácii činnosti vlády a organizácii ústrednej štátnej správa v znení neskorších predpisov v znení zákona 287/2012 Z. z. (ďalej aj „vyhlášky o poskytovaní dotácii“):

* 1. Tajomník predkladá na rokovanie komisie žiadosti v poradí, v akom boli doručené ministerstvu.
  2. Komisia rozhoduje hlasovaním. Komisia je uznášaniaschopná, ak je prítomná nadpolovičná väčšina všetkých členov komisie. Rozhodnutie schvaľuje komisia nadpolovičnou väčšinou hlasov prítomných členov komisie. Pri rovnosti hlasov je rozhodujúci hlas predsedu.[[2]](#footnote-2)
  3. Ak člen komisie navrhne zmenu rozpočtu projektu uvedeného v žiadosti, komisia hlasuje najprv o tomto návrhu. K hlasovaniu o odporučení poskytnúť alebo neposkytnúť dotáciu pristúpi komisia až po ukončení hlasovania o návrhu na zmenu rozpočtu projektu.

# Tajomník počas rokovania komisie sleduje čerpanie disponibilného objemu finančných prostriedkov určených vo výzve na predkladanie žiadostí na účel oboznámenia komisie o jeho vyčerpaní.

# Rokovanie komisie o žiadostiach sa končí vyčerpaním disponibilného objemu finančných prostriedkov.

# Tajomník do desiatich pracovných dní po rokovaní komisie predloží ministrovi zápisnicu z rokovania komisie.

# Tajomník bezodkladne po rozhodnutí ministra o poskytnutí dotácie zašle úspešnému žiadateľovi písomné oznámenie o schválení dotácie s uvedením jej výšky a vyzve ho na podpis zmluvy o poskytnutí dotácie. Neúspešnému žiadateľovi tajomník zašle písomné oznámenie o zamietnutí žiadosti spolu s odôvodnením jej neschválenia. Žiadateľovi, ktorého žiadosť bola zaradená do rezervného fondu podľa odseku 12, zašle tajomník o tejto skutočnosti písomné oznámenie.

# Po ukončení rokovania komisie zašle ministerstvo žiadateľovi informáciu o odporučení alebo neodporučení komisie na poskytnutie dotácie.

# V prípade odporúčania o poskytnutie dotácie, ministerstvo kontaktuje žiadateľa a pripraví Návrh Zmluvy o poskytnutí dotácie na presadzovanie, podporu a ochranu ľudských práv a slobôd a na predchádzanie všetkým formám diskriminácie, rasizmu, xenofóbie, antisemitizmu a  ostatným prejavom intolerancie podľa zákona č. 302/2016 Z. z. o poskytovaní dotácií v pôsobnosti Ministerstva spravodlivosti Slovenskej republiky a o zmene a doplnení zákona č. 545/2010 Z. z. o poskytovaní dotácií v pôsobnosti Ministerstva zahraničných vecí a Slovenskej republiky a o zmene a doplnení zákona č. 617/2007 Z. z. o oficiálnej rozvojovej pomoci a doplnení zákona č. 575/2001 Z. z. o organizácii činnosti vlády a organizácii ústrednej štátnej správa v znení neskorších predpisov v znení zákona 287/2012 Z. z. na rok 2025 medzi poskytovateľom (ministerstvom) a prijímateľom (úspešným žiadateľom) dotácie. Vzor návrhu je uvedený v prílohe č. 3.

# Poskytovateľ (ministerstvo) je povinný poukázať finančné prostriedky na účet prijímateľa (úspešného žiadateľa) do 20 pracovných dní po nadobudnutí účinnosti zmluvy o poskytnutí dotácie.

# Lehota na odstránenie formálnych nedostatkov žiadostí

Ak žiadosť nemá predpísané náležitosti uvedené v § 5 ods. 1 a 2 zákona o poskytovaní dotícii, tajomník vyzve žiadateľa, aby **do piatich pracovných dní** od doručenia výzvy na odstránenie nedostatkov odstránil nedostatky alebo neúplnú žiadosť doplnil. Ak žiadateľ v určenej lehote neúplnú žiadosť nedoplní alebo neodstráni nedostatky, žiadosť nebude predložená na rokovanie komisie.

# Harmonogram postupu vyhodnocovania žiadostí

Ukončenie možnosti predkladania žiadostí 19.02.2025

Termíny rokovania hodnotiacej komisie od 20.02.2025 do 20.04.2025

Predloženie zápisnice ministrovi do 05.05.2025

Zverejnenie výsledkov do 30 dní od schválenia žiadostí ministrom.

# Zloženie komisie

9.1 Komisia sa skladá z predsedu komisie (ďalej len „predseda“), podpredsedu komisie (ďalej len „podpredseda“), tajomníka komisie (ďalej len „tajomník“) a ďalších členov komisie, ktorých vymenúva a odvoláva minister spravodlivosti Slovenskej republiky (ďalej len „minister“).

9.2 Komisie sú najmenej päťčlenné. Členmi komisie sú zástupcovia ministerstva, Ministerstva práce, sociálnych vecí a rodiny Slovenskej republiky, Ministerstva vnútra Slovenskej republiky, splnomocnenca vlády Slovenskej republiky pre rozvoj občianskej spoločnosti a iní odborníci z oblasti súvisiacej s účelom, na ktorý má byť dotácia poskytnutá. Funkčné obdobie člena komisie je jeden rok. Minister môže vymenovať člena komisie aj opakovane, najviac však na tri funkčné obdobia. Členstvo v komisii je nezastupiteľné.[[3]](#footnote-3)

**Prílohy:**

Príloha č. 1 Vzor formuláru Žiadosti o poskytnutie dotácie na presadzovanie, podporu a ochranu ľudských práv a slobôd a na predchádzanie všetkým formám diskriminácie, rasizmu, xenofóbie, antisemitizmu a  ostatným prejavom intolerancie na rok 2025

Príloha č. 2 Často kladené otázky na rok 2025

Príloha č. 3 Návrh Zmluvy o poskytnutí dotácie na presadzovanie, podporu a ochranu ľudských práv a slobôd a na predchádzanie všetkým formám diskriminácie, rasizmu, xenofóbie, antisemitizmu a  ostatným prejavom intolerancie na rok 2025

Príloha č. 4 Usmernenie k vyúčtovaniu, oprávnenosti a neoprávnenosti výdavkov a zúčtovaniu dotácií

Príloha č. 5 Príručka prijímateľa dotácie v pôsobnosti Ministerstva spravodlivosti SR k postupu zadávania zákaziek s nízkou hodnotou

Príloha č. 6 Zákon č. 302/2016 Z. z. o poskytovaní dotácií v pôsobnosti MS SR

Príloha č. 7 Vyhláška č. 322/2016 Z. z. o zložení, rozhodovaní, organizovaní práce a postupe komisie pri vyhodnocovaní žiadostí o poskytnutie dotácie a o kritériách pre vyhodnocovanie žiadostí o poskytnutie dotácie

1. § 8a ods. 8 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov [↑](#footnote-ref-1)
2. § 4 ods. 4 Vyhlášky Ministerstva spravodlivosti Slovenskej republiky č. 322/ 2016 Z. z. o zložení, rozhodovaní, organizácii práce a postupe komisie pri vyhodnocovaní žiadostí o poskytnutie dotácie a o kritériách pre vyhodnocovanie žiadostí o poskytnutie dotácie [↑](#footnote-ref-2)
3. § 2 ods. 2 Vyhlášky Ministerstva spravodlivosti Slovenskej republiky č. 322/ 2016 Z. z. o zložení, rozhodovaní, organizácii práce a postupe komisie pri vyhodnocovaní žiadostí o poskytnutie dotácie a o kritériách pre vyhodnocovanie žiadostí o poskytnutie dotácie [↑](#footnote-ref-3)